Mwalimu Akinyi

﻿Mwalimu Akinyi  

Huyu ni mwalimu  wangu.  Anaitwa Mwalimu  Akinyi.  Anatupenda sana.  
Mwalimu Akinyi  anatufunza  alfabeti.  Anatufunza pia  vokali.  Ninaweza kutaja  herufi a, e, i, o, u.  
Mwalimu Akinyi  anatufunza rangi  tofauti.  Ninajua rangi  nyekundu, bluu,  kijani, manjano, na  nyeusi.  
Tukipumzika,  Mwalimu Akinyi  anatuimbia.  Anatuimbia  bembelezi tamu. 
Yeye huimba hivi:  Lala watoto, lala!  Tabasamu zawangoja muamkapo.  Lala, wapenzi, msilie.  Nawaimbia bembelezi tamu.  
Mwalimu Akinyi anajua hadithi nyingi.  Kila siku ya wiki anatusimulia hadithi tofauti.  
Jumatatu,  anatusimulia  hadithi kuhusu  wanaume  mashujaa.  
Jumanne,  hutusimulia hadithi  kuhusu wanawake  mashujaa.  
Jumatano,  anatusimulia  hadithi kuhusu  vyombo vya usafiri.  
Alhamisi, yeye  hutusimulia hadithi  kuhusu ukulima.  
Na Ijumaa, sisi  tunasimulia hadithi  zetu darasani. 
Mwalimu wetu  ndiye mwalimu  bora ulimwenguni!  Nitakuwa kama  Mwalimu Akinyi  nikiwa mkubwa. 

Source www.africanstorybook.org